ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 25/2560เรื่อง การขอรับความเห็นชอบการประกอบการเป็นสํานักหักบัญชี หลักทรัพย์ ศูนย์รับฝากหลักทรัพย์ หรือการให้บริการเป็น นายทะเบียนหลักทรัพย์ ตามโครงการทดสอบ และพัฒนานวัตกรรมเพื่อสนับสนุน การให้บริการเกี่ยวกับตลาดทุน \_\_\_\_\_\_\_\_\_\_\_\_\_\_\_\_\_\_\_\_\_\_\_โดยที่ข้อ 3(2) และข้อ 4 แห่งประกาศคณะกรรมการกํากับตลาดทุน ที่ ทธ. 37/2560 เรื่อง หลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน ลงวันที่ 25 เมษายน พ.ศ. 2560 กําหนดให้ผู้ที่ได้รับความเห็นชอบจากสํานักงานให้ประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือให้บริการเป็นนายทะเบียนหลักทรัพย์ตามโครงการทดสอบ ปฏิบัติตามประกาศดังกล่าวและประกาศสํานักงานคณะกรรมการกํากับหลักทรัพย์และตลาดหลักทรัพย์ รวมทั้งแนวทางที่ออกโดยอาศัยอํานาจตามประกาศดังกล่าว โดยได้รับยกเว้นการปฏิบัติตามหลักเกณฑ์ เงื่อนไขและวิธีการอื่นที่ออกโดยอาศัยอํานาจตามมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ทั้งนี้ เฉพาะในส่วนของการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ แล้วแต่กรณี สํานักงานจึงออกประกาศไว้ดังต่อไปนี้ข้อ ๑ ในประกาศนี้"โครงการทดสอบ" หมายความว่า โครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน (Regulatory Sandbox)"ผู้ประกอบการ" หมายความว่า บุคคลที่ได้รับความเห็นชอบการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ แล้วแต่กรณี ตามประกาศนี้"ประกาศ ที่ กธ. 17/2560" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 17/2560 เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ และการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน ลงวันที่ 24 เมษายน 2560 ข้อ ๒ ในการเข้าร่วมโครงการทดสอบ ให้บุคคลที่มีคุณสมบัติดังต่อไปนี้ที่ประสงค์จะเป็นผู้ประกอบการยื่นคําขอรับความเห็นชอบตามแบบคําขอรับความเห็นชอบ พร้อมทั้งเอกสารหลักฐานประกอบคําขอรับความเห็นชอบตามที่ระบุในคู่มือสําหรับประชาชนต่อสํานักงานตามขั้นตอนและวิธีการที่ระบุในคู่มือสําหรับประชาชน(1) เป็นนิติบุคคลดังต่อไปนี้ (ก) ผู้ที่ได้รับยกเว้นตามกฎหมายว่าด้วยหลักทรัพย์และตลาดหลักทรัพย์ให้สามารถประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์หรือนายทะเบียนหลักทรัพย์ได้โดยมิต้องได้รับใบอนุญาต แล้วแต่กรณี (ข) ผู้ได้รับใบอนุญาตการให้บริการเป็นนายทะเบียนหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ ทั้งนี้ เฉพาะกรณีการขอรับความเห็นชอบการให้บริการเป็นนายทะเบียนหลักทรัพย์ตามโครงการทดสอบ(2) มีความพร้อมในเรื่องระบบงานและบุคลากรที่สามารถรองรับการประกอบการตลอดเวลาที่เข้าร่วมโครงการทดสอบอย่างเหมาะสมและเพียงพอ ในกรณีการขอรับความเห็นชอบการประกอบการเป็นสํานักหักบัญชีหลักทรัพย์หรือศูนย์รับฝากหลักทรัพย์ตามโครงการทดสอบ ให้พิจารณาถึงความพร้อมในเรื่องเงินทุนด้วย(3) มีวิธีปฏิบัติงานเพื่อแยกการดําเนินการภายใต้โครงการทดสอบออกจากการดําเนินการอื่นอย่างชัดเจน(4) มีคุณสมบัติครบถ้วนตามที่กําหนดในข้อ 3(2) (3) (ข) (ค) (ง) และ (จ) (4) (5) (6) และ (7) แห่งประกาศ ที่ กธ. 17/2560ข้อ ๓ สํานักงานจะดําเนินการตรวจสอบคุณสมบัติของผู้ขอรับความเห็นชอบและพิจารณาให้แล้วเสร็จภายใน 120 วันนับแต่วันที่สํานักงานได้รับคําขอรับความเห็นชอบ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน ในกรณีที่ผู้ประกอบการประสงค์จะขอขยายระยะเวลาการเห็นชอบเป็นผู้ประกอบการออกไป ให้ผู้ประกอบการยื่นคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนต่อสํานักงานก่อนการให้ความเห็นชอบสิ้นสุดลงไม่น้อยกว่า 30 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชน สํานักงานจะพิจารณาคําขอขยายระยะเวลาตามวรรคสองให้แล้วเสร็จภายใน 30 วันนับแต่วันที่สํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๔ การให้ความเห็นชอบการประกอบการหรือการให้บริการตามประกาศนี้สิ้นสุดลงเมื่อเป็นไปตามกรณีใดกรณีหนึ่งดังต่อไปนี้(1) ครบกําหนดระยะเวลาที่ได้รับความเห็นชอบหรือตามที่ได้รับการขยายระยะเวลาออกไปตามข้อ 3 วรรคสาม แล้วแต่กรณี(2) ผู้ประกอบการยุติการประกอบการก่อนครบกําหนดระยะเวลาการเข้าร่วมโครงการทดสอบโดยได้รับอนุญาตจากสํานักงานตามข้อ 5(3) สํานักงานสั่งเพิกถอนการให้ความเห็นชอบตามข้อ 7ข้อ ๕ ในกรณีที่ผู้ประกอบการประสงค์จะขอยุติการประกอบการก่อนครบกําหนดระยะเวลาการเข้าร่วมโครงการทดสอบ ให้บุคคลดังกล่าวยื่นคําขออนุญาตยุติการประกอบการ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนต่อสํานักงาน ก่อนยุติการประกอบการไม่น้อยกว่า 30 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชนสํานักงานจะพิจารณาคําขอตามวรรคหนึ่งให้แล้วเสร็จภายใน 30 วันนับแต่วันที่สํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๖ ในกรณีที่ผู้ประกอบการไม่สามารถดํารงคุณสมบัติอย่างหนึ่งอย่างใดดังต่อไปนี้ สํานักงานอาจสั่งให้บุคคลดังกล่าวดําเนินการแก้ไขให้ถูกต้องภายในระยะเวลาที่สํานักงานกําหนด(1) คุณสมบัติตามข้อ 2(2) หรือ (3)(2) คุณสมบัติตามข้อ 3(3) (ข) (ค) (ง) หรือ (จ) หรือ (4) แห่งประกาศ ที่ กธ. 17/2560ข้อ ๗ สํานักงานอาจสั่งเพิกถอนการให้ความเห็นชอบเมื่อ(1) มีเหตุอันควรเชื่อได้ว่าการประกอบการไม่สามารถแก้ไขปัญหาหรือพัฒนาการให้บริการในตลาดทุนไทยหรือไม่เป็นประโยชน์ต่อผู้ลงทุนไทยหรือตลาดทุนไทยตามที่ได้แสดงไว้ในข้อ 3(2) แห่งประกาศ ที่ กธ. 17/2560 (2) มีเหตุอันควรเชื่อได้ว่านวัตกรรมที่นํามาใช้ในการประกอบการอาจก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้าง(3) ผู้ประกอบการไม่สามารถดํารงคุณสมบัติที่แสดงไว้ในข้อ 2(4) ผู้ประกอบการฝ่าฝืนหรือไม่ปฏิบัติตามหลักเกณฑ์สําหรับการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์แล้วแต่กรณี ตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน(5) ผู้ประกอบการไม่ปฏิบัติตามคําสั่งของสํานักงานตามข้อ 6ข้อ ๘ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 25 เมษายน พ.ศ. 2560 (นายรพี สุจริตกุล) เลขาธิการสํานักงานคณะกรรมการกํากับหลักทรัพย์และตลาดหลักทรัพย์